Source: https://www.porada.sk/archive/index.php/t-121405.html?s=db82465c9fd115090fe8b868171ed55f
Timestamp: 2020-07-04 15:24:08+00:00

Document:
audit pri účtovnej závierke [Archív] - PORADA.sk
audit pri účtovnej závierke
08.10.09,13:28
chcela by som poprosiť o radu pri overení účtovnej závierky audítorom podľa § 19, spoločnosť musí spĺňať aspoň dve podmienky, vie mi niekto poradiť ako sa myslí celková suma majetku?
Je to riadok 001 v súvahe brutto?
A keď zistím až teraz, že som mala povinnosť overiť účtovnú závierku audítorom aj za rok 2008, môžem to urobiť aj teraz?
08.10.09,13:41
1. celková suma majetku presiahla 663 878, 38 eura, pričom sumou majetku sa rozumie suma majetku zistená zo súvahy v ocenení neupravenom o položky podľa § 26 ods. 3,
2. čistý obrat presiahol 1 327 756, 76 eura, pričom čistým obratom na tento účel sú tržby z predaja výrobkov, tovarov a z poskytovania služieb,
(2) Audítora účtovnej jednotky podľa odseku 1 písm. a), b) a d) schvaľuje a odvoláva valné zhromaždenie alebo členská schôdza. V účtovných jednotkách, ktoré majú zriadený výbor pre audit alebo v ktorých dozorná rada vykonáva funkcie výboru pre audit, predkladá predstavenstvo valnému zhromaždeniu alebo členskej schôdzi návrh na schválenie alebo odvolanie audítora na základe odporúčania výboru pre audit alebo dozornej rady. Odvolanie audítora musí byť riadne odôvodnené, pričom rozdielnosť názorov na použitie postupov pri zostavovaní účtovnej závierky podľa tohto zákona alebo na použitie audítorských postupov24a) nemôže byť dôvodom na odvolanie audítora. Účtovná jednotka je povinná informovať Úrad pre dohľad nad výkonom auditu o odvolaní alebo odstúpení audítora alebo audítorskej spoločnosti v priebehu vykonávania auditu a vysvetliť dôvody, ktoré k odstúpeniu viedli.
(4) Povinnosť overenia účtovnej závierky audítorom majú aj právnické osoby vymedzené v osobitnom predpise, 26) ktorých suma ročného podielu prijatej dane je vyššia ako 33 193, 92 eura, a to za účtovné obdobie, v ktorom boli tieto finančné prostriedky použité.
08.10.09,14:32
Ano hodnota je zo suvahy riadok 1 /Celkove aktiva/ ale
neupravená o ocenenie majetku podla § 26 ods. 3 zakona o účtovníctve
/napriklad opravne položky/
08.10.09,21:17
Balunka, daj pozor, audit musíš mať overený až nasledujúci rok, nie za ten, v ktorom si splnila podmienky. Teda, ak si splnila podmienky v roku 2008, tak auditu podlieha rok 2009.
16.10.09,12:08
Ak sa nemýlim, tak audit za rok 2009 musíš mať, ak sú splnené 2podmienky v roku 2008 aj v roku 2009.
16.10.09,17:59
Dovolím si upozorniť na zmenu podmienok pre rok 2009:
.... ku dňu, ku ktorému sa zostavuje účtovná závierka a za bezprostredne predchádzajúce účtovné obdobie sú splnené aspoň dve z nasledujúcich 3 podmienok
a) celková suma majetku presiahla 1 000 000 eur (30 126 000 Sk) namiesto doterajších 663 878,38 eura
b) čistý obrat presiahol 2 000 000 eur namiesto doterajších 1 327 756,76 eura
c) priemerný prepočítaný počet zamestnancov v jednom účtovnom období presiahol 30 namiesto doterajších 20
17.10.09,11:14
a samozrejme platí, že
účtovná jednotka musí spĺňať tieto podmienky ku dňu, ku ktorému sa zostavuje účtovná závierka a tiež za bezprostredne predchádzajúce účtovné obdobie.
odkedy platia nové podmienky?
Už je to schválené?
Naša firma s.r.o. v r.2008 splnila dve podmienky pre audit /majetok 21 548 000 Sk a zamestnanci 50/, čiže keď v r.2009 splníme len jednu z podmienok , nemáme povinnosť auditu? Pochopila som to dobre, že dve za sebou nasledujúce obdobia sa berú do úvahy?
21.10.09,07:41
05.01.10,14:59
Po novom sa sledeju dva roky - pozri prilozeny dokument
05.01.10,17:10
... Pochopila som to dobre, že dve za sebou nasledujúce obdobia sa berú do úvahy?
Áno, je to správne pochopené - ale pozor: účtovné jednotky, ktoré účtujú zásoby podľa spôsobu B a ku dňu, ku ktorému sa zostavuje účtovná závierka sú splnené aspoň dve kritérií, od nasledujúceho účtovného obdobia účtujú (povinne) zásoby podľa spôsobu A.
05.01.10,18:59
Veľmi dobrá tabuľka tu http://www.drsr.sk/drsr/slovak/danovy_subjekt/pokyny_dr_sr/data/mp_uctzakon.pdf
09.02.10,13:56
Prosím o info a váš názor,,
ako je to s povinnosťou overiť audit u akcioviek od 1.1.2010 . Poznám malú akciovku ktorá nesplňa už viacej rokov po sebe ani jednu z podmienok uvedených v parag.19 ost. 1 zákona o účtovníctve, ale audit
musí mať kôli tomu, že je akciová spoločnosť. Sú tam ale len dvaja akcionári a to majiteľ a jeho manželka.
Niektoré výklady v časopisoch uvádzajú že audit by takáto akciovka s účinnosťou od 1.1.2010 už nemala mať, iné zase že každá akciovka musí mať audit aj keď nesplnňa náležitosti v parag.19. Je zrejme nesúlad zákona o účtovníctve a obchodného zákonníka. Ďakujem za Váš názor.
14.02.10,12:21
Posúvam ... aj mňa zaujíma táto vec ... v zákone u účtovníctve som túto zmenu nenašla... tak ako to teda bude ???
14.02.10,13:23
Zákon č. 504/2009 čl.III bod 12 a 13.
14.02.10,13:29
Skutočne je to tak, našiel som taktiež rôzne interpretácie novelizácie:
"V § 19 ods. 1 písmeno a) znie:
a) ktorá je obchodnou spoločnosťou okrem akciovej spoločnosti, ak povinne vytvára základné imanie a družstvom, ak ku dňu, ku ktorému sa zostavuje účtovná závierka a za bezprostredne predchádzajúce účtovné obdobie sú splnené aspoň dve z týchto podmienok"
... význam zvýraznej vsuvky je pre mnohých mätúci (priznám sa, aj pre mňa).
Na stránke jednej audítorskej firmy http://www.ftmaudit.sk/Kto-m%C3%A1-povinnos%C5%A5-auditu.html sa píše:
"Kto má zo zákona povinnosť auditu účtovnej závierky zostavenej od 01.01.2010?
Podľa § 19 zákona č. 431/2002 Z. z. o účtovníctve v znení neskorších predpisov, musia mať riadnu a mimoriadnu účtovnú závierku overenú audítorom:
* spoločnosť s ručením obmedzeným a akciová spoločnosť alebo družstvo, ak ku dňu, ku ktorému sa zostavuje účtovná závierka a za bezprostredne predchádzajúce účtovné obdobie, splnili aspoň dve z týchto podmienok..."
teda im zreteľne vypadlo slovo "okrem" a nahradili ho "a"...
V materiáli http://www.skcu.sk/download/prednaska_skcu.ppt sa však píše jednoznačnejšie:
"Povinnosť auditu individuálnej účtovnej závierky má
- každá akciová spoločnosť
- ktorej povinnosť auditu je vymedzená vo vecnom zákone
- účtovná jednotka, ktorá zostavuje individuálnu účtovná závierku podľa IFRS
- ÚJ, ktorá povinne vytvára základné imanie (s.r.o, družstvo), ak spĺňa podmienky § 19 ods.1 písmeno a)
A v článku http://hn.hnonline.sk/2-36727100-k10000_detail-27
"Audit niektoré právnické osoby obíde
V súvislosti s opatreniami na zmiernenie dosahu hospodárskej krízy prináša legislatíva od marca zmeny aj pre právnické osoby. Zmeny nastávajú pri povinnosti auditu spoločnosti. Pre akciové spoločnosti povinnosť auditu zostáva, podmienky sa menia pre obchodné spoločnosti, ktoré vytvárajú základné imanie a pre družstvá. "Tie musia mať účtovnú závierku overenú audítorom, ak splnili aspoň dve z nasledujúcich podmienok..."
Väčšina názorov, ktoré som našiel je, že pre akciovky sa povinnosť nemení... Samozrejme uvítam ďalšie odkazy na relevantnejšie materiály.
14.02.10,13:31
Úplné znenie po zmene :
zdroj: JASPI (http://www.jaspi.justice.gov.sk)
14.02.10,13:36
Článok z HN je z 15.4.2009 ;).
Zákon 504/2009 je z 22.10.2009, jeho účinnosť je od 1.1.2010.
Obsahuje aj :
(1) Na odpisovanie goodwillu alebo záporného goodwillu,
ktorý vznikol do 31. decembra 2009, sa použijú
ustanovenia zákona v znení účinnom do 31. decembra
(2) Ustanovenie § 19 v znení účinnom od 1. januára
2010 sa prvýkrát použije na overenie riadnej účtovnej
závierky a mimoriadnej účtovnej závierky akciovej spoločnosti,
ktorá sa zostavuje k 1. januáru 2010 a neskôr.
14.02.10,13:51
... takže konečný rezultát by mal byť, že za rok 2009 (teda uzávierku vykonanú k 31.12.2009) sa nič nemení; od 1.1.2010 sa sledujú podmienky (ak som to dobre pochopil).
16.02.10,21:45
Ano, vyzerá to tak ... len ja mám a.s. ktorá má hospodársky rok a začal sa v septemberi 2009 ... a konči v auguste 2010. Takže na nás sa zrejme vzťahuje to staré ustanovenie ... no musím to ešte preskúmať...
14.12.10,10:09
ahojte poradaci poprosím o potvrdenie, sme a.s. na začiaku 2010 v zákone vypadla z povinného auditu a.s., takže nemáme povinnost ked nesplname ostatne podmienky (počet zamestnancov, majeto, tržby), a ani nemusíme zverejnovať UZ v Obchodnom vestníku však?
11.03.11,08:08
Dobrý deň, Klient je a.s. doteraz overoval UZ auditorom ale podľa mňa nemusí už za rok 2010 - pretože - Nemá majetok nad 1 mil. €, nemá obchodovateľné akcie a pod. má len 3 zamestnancov, a takto isto to bolo aj v r. 2008, 2009 mám pravdu, keď tvrdím, že´za rok 2010 nemusí overovať závierku auditorom ? Ďakujem
áno, je to tak. Rok 2009 bol posledný rok povinného auditu bez testovania uvedených podmienok.
12.03.11,15:48
23.09.11,13:53
Mozno, ze je to hlupa otazka, ale ake sankcie plynu z toho, ked spolocnost, ktora je povinna mat zavierku zauditovanu ju na audit neda? A kto to kontroluje? Mam klienta, ktory si mysli ze to netreba... :(
26.09.11,10:53
O sankciách hovorí § 38 ods.2 zákona o účtovníctve.
26.09.11,17:48
28.09.12,22:09
Dobrý večer , som tu nova neviem to najs porebovala by som pomoc , idem odkupiť zabehnutu prevacku a rada by som poprosila na čo si mam dať pozor aby som na niečoo nezabudla ohladom zmluv ... dakujem
29.09.12,09:35
je to sro?, alebo ideš kupiť budovu?
pozor si musíš dať úplne na všetko, skús tu surfovať, hľadať, je tu viac negatívnych skúseností aj zo strany kupujúceho aj predávajúceho.
mimochodm si v zlej téme, nejedná sa o audit, alebo áno?
Zver kúpu právnikovi - teda zostavenie zmluvy, alebo si nechaj urobiť audit.

References: § 19
 § 26
 § 26
 § 19
 § 19
 § 19
 § 19
 § 38